pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ยธ. หารือแนวทางการแก้ไขฟื้นฟูและสงเคราะห์ผู้กระทำผิด
วันจันทร์ที่ 18 มีนาคม 2562
ยธ. หารือแนวทางการแก้ไขฟื้นฟูและสงเคราะห์ผู้กระทําผิด
พลอากาศเอกประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานการประชุมคณะทํางานเฉพาะกิจเพื่อกําหนดมาตรการแก้ไขฟื้นฟูและสงเคราะห์ผู้กระทําผิด ครั้งที่ ๑/๒๕๖๒
ในวันจันทร์ที่​ ๑๘​ มีนาคม​ ๒๕๖๒​ เวลา​ ๐๙.๐๐​ น.​
ณ​ ห้องประชุม​กระทรวง​ยุติธรรม​ ​๑​ ชั้น​ ๙​
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
พลอากาศเอก​ป​ระ​จิน​ จั่น​ตอง​ รอง​นายก​รัฐมนตรี​และ​รัฐมนตรี​ว่าการ​กระทรวง​ยุติธรรม​
เป็นประธานการประชุมคณะทํางานเฉพาะกิจเพื่อกําหนด​มาตรการ​แก้ไขฟื้นฟูและสงเคราะห์ผู้กระทําผิด
ครั้งที่ ๑/๒๕๖๒
โดยมี นายพงศธร สัจจชลพันธ์ ผู้ช่วยรัฐมนตรีประจํากระทรวงยุติธรรม
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
นายวัลลภ นาคบัว ผู้อํานวยการสํานักงานกิจการยุติธรรม
พร้อมทั้งผู้บริหารหน่วยงานในสังกัดกระทรวงยุติธรรม
และผู้แทนจากหน่วยงานที่เกี่ยวข้อง เข้าร่วม ฯ
เพื่อพิจารณา​กรอบแนวทางการแก้ไขฟื้นฟูและสงเคราะห์ผู้กระทําผิด​ให้สอดคล้องตามภารกิจสําคัญ
ของหน่วยงานในการบําบัดแก้ไขฟื้นฟูและสงเคราะห์​ผู้กระทําผิดภายหลังพ้นโทษดําเนินการอย่างเหมาะสม​
และมีมาตรฐาน ประกอบด้วย
๑. ขั้นการจําแนกและวางแผนการบําบัดฟื้นฟู​ (Institutional phase)
๒. ขั้นการบําบัดฟื้นฟูและเตรียมความพร้อมก่อนปล่อย​ (Transitional phase )
๓.​ ขั้นการติดตามดูแลหลังปล่อย​ (Community follow up phase)
นอกจากนี้ ที่ประชุมได้รับทราบคําสั่งแต่งตั้งคณะทํางานเฉพาะกิจเพื่อกําหนดมาตรการการแก้ไข
ฟื้นฟูและสงเคราะห์ผู้กระทําผิด ตามคําสั่งกระทรวงยุติธรรม ที่ ๔๒/๒๕๖๒ ลงวันที่ ๖ กุมภาพันธ์ ๒๕๖๒
พร้อมทั้งมอบหมายให้ฝ่ายเลขานุการฯ จัดทําสรุปข้อเสนอแนะจากการหารือดังกล่าว
เพื่อกําหนดเป็นมาตรการให้แก่หน่วยงานที่เกี่ยวข้องในการส่งเสริมอาชีพผู้กระทําผิด
รวมทั้งผู้ที่เกี่ยวข้องจะได้นําไปปรับใช้เป็นแนวทางในการปฏิบัติงานด้านการแก้ไขฟื้นฟู
และสงเคราะห์ผู้กระทําผิดต่อไป
รัฐบาลไทย-ข่าวทำเนียบรัฐบาล-เอกชนสหรัฐฯ เชื่อมั่นในศักยภาพเศรษฐกิจไทย
วันพุธที่ 21 สิงหาคม 2562
เอกชนสหรัฐฯ เชื่อมั่นในศักยภาพเศรษฐกิจไทย
วันพุธที่ 21 สิงหาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ภาคธุรกิจเอกชนของสหรัฐอเมริกาเชื่อมั่นในศักยภาพด้านเศรษฐกิจของไทยและมองเห็นโอกาสในการลงทุน โดยได้เยี่ยมชมโครงการ EEC เพื่อแสวงหาการลงทุนและความร่วมมือในมิติต่าง ๆ ทั้งนี้ภาคเอกชนสหรัฐฯ ยืนยันความพร้อมที่จะขยายการลงทุนที่สอดรับกับนโยบาย Thailand 4.0 และยินดีส่งเสริมการพัฒนาเศรษฐกิจและสังคมไทยในด้านอื่น ๆ ด้วย เช่น การพัฒนาคนรองรับการเติบโตของภาคอุตสาหกรรมในอนาคต การส่งเสริมความรับผิดชอบต่อสังคม การดูแลรักษาสิ่งแวดล้อม และการถ่ายทอดเทคโนโลยีและนวัตกรรมในสาขาที่สหรัฐฯ มีความเชี่ยวชาญ โดยเฉพาะการส่งเสริมเศรษฐกิจดิจิทัล ความมั่นคงทางไซเบอร์ ความมั่นคงทางพลังงาน การลงทุนด้านวิจัยและนวัตกรรมด้านสาธารณสุข เป็นต้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 11 พฤษภาคม 2563 [กระทรวงสาธารณสุข]
วันจันทร์ที่ 11 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 11 พฤษภาคม 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 11 พฤษภาคม 2563
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่11 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยรายงานวันนี้ มีผู้ป่วยกลับบ้านได้ถึงร้อยละ 92.74 ของผู้ป่วยทั้งหมด (กลับบ้าน 2 ราย รวมกลับบ้านสะสม 2,796 ราย) ทําให้ขณะนี้เหลือผู้ป่วยที่ยังรักษาอยู่ในโรงพยาบาล 163 ราย หรือคิดเป็นร้อยละ 5.41 ของผู้ป่วยทั้งหมด ในจํานวนนี้เป็นผู้ติดเชื้อรายใหม่ 6 ราย ผู้เสียชีวิตรวม 56 ราย ทําให้มีผู้ป่วยสะสมทั้งสิ้น 3,015 ราย
ผู้ติดเชื้อรายใหม่วันนี้ 6 ราย แบ่งเป็น ผู้ที่มีประวัติสัมผัสกับผู้ป่วยยืนยันรายก่อนหน้านี้ที่จังหวัดนราธิวาส 1 ราย / ไปในสถานที่ชุมชนในจังหวัดภูเก็ต 1 ราย / ประกอบอาชีพเสี่ยง, ทํางานในสถานที่แออัด พบที่จังหวัดภูเก็ต 3 ราย (เป็นตํารวจ, พนักงานบริษัท, พนักงานขายของ) / จากการค้นหาเชิงรุก (Active Case Finding) ที่จังหวัดยะลา 1 ราย ไม่มีรายงานผู้เสียชีวิต
จากข้อมูลรายงานวันนี้ ชี้ให้เห็นว่ายังมีผู้ติดเชื้อกระจายตัวอยู่ในชุมชน โดยเฉพาะในพื้นที่เสี่ยงที่เคยมีรายงานผู้ติดเชื้อมาก่อนหน้านี้ เช่น ภูเก็ต ยะลา นราธิวาส รวมถึงมีการติดเชื้อภายในครอบครัว ดังนั้นจึงควรวางแผนการเดินทาง ออกนอกบ้านเท่าที่จําเป็น หากจําเป็นต้องไปจับจ่ายซื้อของควรจดรายการที่ต้องซื้อไว้ล่วงหน้าเนื่องจากการออกนอกบ้านแต่ละครั้ง หรือไปในสถานที่ต่างๆ โดยเฉพาะพื้นที่ที่มีคนหนาแน่น ยิ่งมีความเสี่ยงที่จะติดเชื้อได้ กระทรวงสาธารณสุขจึงย้ําเสมอว่า “การ์ดอย่าตก” ในเรื่องการเข้มมาตรการป้องกันตนเอง สวมใส่หน้ากากอนามัย/ หน้ากากผ้า ล้างมือบ่อยๆ เว้นระยะห่าง 1-2 เมตร หลีกเลี่ยงหรือไม่เข้าไปอยู่ในสถานที่แออัดที่มีคนรวมกันจํานวนมาก เพื่อลดความเสี่ยงที่จะเกิดผู้สัมผัสเชื้อรายใหม่ และเมื่อกลับถึงบ้านต้องรีบล้างมือ อาบน้ําทําความสะอาดร่างกาย ก่อนที่จะสัมผัสกับคนในบ้าน กินร้อน ใช้ช้อนกลางส่วนตัว เมื่อป่วยต้องใส่หน้ากากอนามัยและแยกตัวออกจากผู้อื่น หากมีอาการระบบทางเดินหายใจ เช่น มีไข้ ไอ เจ็บคอ มีน้ํามูก หายใจเหนื่อย จมูกไม่สามารถรับรู้กลิ่น ให้รีบพบแพทย์พร้อมแจ้งประวัติเสี่ยงเพื่อตรวจวินิจฉัยรักษาได้อย่างทันท่วงที นอกจากนี้ยังเป็นการป้องกันการแพร่เชื้อให้กับคนในครอบครัว คนที่รัก และผู้ใกล้ชิด
สําหรับจังหวัดที่มีรายงานผู้ป่วยมากที่สุด 5 อันดับแรก คือ กรุงเทพมหานคร ภูเก็ต นนทบุรี ยะลา และสมุทรปราการ ตามลําดับ
*************************************** 11 พฤษภาคม2563
รัฐบาลไทย-ข่าวทำเนียบรัฐบาล-นายกรัฐมนตรีพอใจการลงทะเบียนแรงงานต่างด้าว ระบุเป็นการแก้ไขปัญหาอย่างต่อเนื่อง และเป็นระบบ
วันอังคารที่ 8 สิงหาคม 2560
นายกรัฐมนตรีพอใจการลงทะเบียนแรงงานต่างด้าว ระบุเป็นการแก้ไขปัญหาอย่างต่อเนื่อง และเป็นระบบ
นายกรัฐมนตรีพอใจการลงทะเบียนแรงงานต่างด้าว ระบุเป็นการแก้ไขปัญหาอย่างต่อเนื่อง และเป็นระบบ
วันนี้ (8 สิงหาคม 2560) เวลา 13.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังเป็นประธานการประชุมคณะรัฐมนตรีถึงความพึงพอใจต่อการลงทะเบียนแรงงานต่างด้าวว่า มีความพอใจต่อการลงทะเบียนแรงงานต่างด้าว ซึ่งถือว่าเป็นแก้ไขปัญหาอย่างต่อเนื่องและเป็นระบบ ทั้งเรื่องการต่ออายุแรงงานต่างด้าว และการพิสูจน์ชัญชาติต้องไปพิสูจน์ซึ่งต้องกลับไปพิสูจน์ที่ต้นทางประเทศของแรงงานต่างด้าว ทั้งนี้ สมเด็จอัคคมหาเสนาบดีเดโช ฮุน เซน นายกรัฐมนตรีแห่งราชอาณาจักรกัมพูชา ได้ทําหนังสือได้ขอบคุณรัฐบาลไทย ที่ได้แก้ไขปัญหาแรงงานต่างด้าวของกัมพูชาได้เป็นอย่างดี พร้อมให้การสนับสนุนการทําพาสปอต ณ สถานทูตกัมพูชา ซึ่งจากการสรุปยอดการลงทะเบียนแรงงานต่างด้าวของกระทรวงแรงงาน มีแรงงานต่างด้าวลงทะเบียนเข้าสู่ระบบถูกต้องตามกฎหมายแล้วจํานวนเจ็ดแสนกว่าราย จากที่ตั้งเป้าหมายไว้จํานวนแปดแสนกว่าราย พร้อมสั่งการให้ติดตามข้อมูลแรงงานต่างด้าวจากทุกฝ่ายส่วน เช่น เอ็นจีโอ และภาคเอกชน พร้อมขอความร่วมมือให้แรงงานต่างด้าวและผู้ประกอบการนําแรงงานต่างด้าวมาขึ้นทะเบียนให้ถูกต้องตามกฎหมาย เพื่อจะได้ไม่ถูกเรียกรับผลประโยชน์ ซึ่งต้องช่วยกันอย่าปล่อยให้เป็นภาระของรัฐบาลฝ่ายเดียว
--------------------------------------------
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19)  ประจำวันที่ 6 มิถุนายน 2563
วันเสาร์ที่ 6 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19)  ประจําวันที่ 6 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 6 มิถุนายน 2563
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่6 มิถุนายน 2563
วันนี้ (6 มิถุนายน 2563) ที่ศูนย์บริหารสถานการณ์โควิด 19 (ศบค.) กระทรวงสาธารณสุข จ.นนทบุรี แพทย์หญิงพรรณประภา ยงค์ตระกูล ผู้ช่วยโฆษกศูนย์บริหารสถานการณ์โควิด 19 แถลงความคืบหน้าสถานการณ์ผู้ติดเชื้อไวรัสโคโรนา 2019 ในประเทศไทยวันนี้ ว่ามีผู้ติดเชื้อรายใหม่เพิ่ม 2 ราย เป็นคนไทยที่เดินทางกลับจากต่างประเทศและเข้ารับการเฝ้าระวังในสถานที่รัฐจัดให้ (รัสเซีย 1 ราย, คูเวต 1 ราย) ไม่มีผู้ป่วยกลับบ้าน ยอดผู้ป่วยกลับบ้านสะสม 2,971 ราย หรือคิดเป็นร้อยละ 95.72 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 75 ราย หรือร้อยละ 2.42 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,104 ราย
ขณะนี้สถานการณ์การติดเชื้อโควิด 19 ใน 2 สัปดาห์ที่ผ่านมา มีผู้ติดเชื้อรายใหม่ 64 ราย ส่วนใหญ่เป็นผู้ที่เดินทางกลับจากต่างประเทศร้อยละ 98.44 (จํานวน 63 ราย) มีเพียง 1 รายที่เป็นผู้ติดเชื้อภายในประเทศ อย่างไรก็ตามมีคนไทยจากต่างประเทศทยอยกลับเข้ามาอย่างต่อเนื่อง โดยมีการกําหนดจํานวนผู้ที่เดินทางเข้าประเทศอย่างเหมาะสมเพื่อให้การบริหารจัดการสถานที่เฝ้าระวังกักตัวและการดูแลของบุคลากรทางการแพทย์เป็นไปอย่างมีประสิทธิภาพ จากข้อมูลผู้เดินทางกลับจากต่างประเทศและเข้ารับการเฝ้าระวังในสถานที่รัฐจัดให้ทั้งในส่วนกลางและภูมิภาคของกรมควบคุมโรค ตั้งแต่เดือนกุมภาพันธ์ ถึง 6 มิถุนายน 2563 มีผู้เข้ารับการกักตัวและเฝ้าระวังอาการสะสม 32,855 ราย จากการเฝ้าระวังสังเกตอาการผู้ที่เข้ารับการกักตัวในระยะหลังผู้ติดเชื้อรายใหม่ส่วนใหญ่มักจะไม่แสดงอาการป่วย เนื่องจากเป็นกลุ่มคนวัยทํางานและนักเรียนนักศึกษา ชี้ให้เห็นว่าผู้ที่มีร่างกายแข็งแรงโดยเฉพาะในวัยหนุ่มสาวอาจเป็นผู้ติดเชื้อที่ไม่แสดงอาการได้
หลังจากรัฐบาลได้ผ่อนปรนมาตรการ ทําให้ประชาชนรู้สึกผ่อนคลายและออกท่องเที่ยวในช่วงวันหยุดมากขึ้น ซึ่งส่งผลดีต่อภาคเศรษฐกิจของประเทศ อย่างไรก็ตามขอให้ผู้ที่เดินทางท่องเที่ยวตระหนักและระมัดระวังตนเองมากขึ้น ออกนอกบ้านทุกครั้งต้องสวมหน้ากากอนามัย/หน้ากากผ้า งดการเอามือสัมผัสใบหน้า จมูก ปาก พกแอลกอฮอล์เจลล้างมือ เว้นระยะห่าง หลีกเลี่ยงการเข้าไปสถานที่แออัด คนรวมกันมากๆ เพื่อความปลอดภัย
ศูนย์บริหารสถานการณ์โควิด 19 (ศบค.) ขอความร่วมมือประชาชนทุกคนปฏิบัติตามมาตรการอย่างเคร่งครัด หากเข้าใช้บริการในสถานที่ต่างๆ สิ่งจําเป็นคือการลงทะเบียน เข้า-ออก พร้อมประเมินกิจการ / สถานที่ ในการปฏิบัติตามมาตรการป้องกัน ควบคุมโรค ในแพลตฟอร์ม และแอปพลิเคชัน “ไทยชนะ” ที่ภาครัฐจัดทําขึ้น เพื่อนําไปพัฒนากิจการและสถานที่ให้เป็นไปตามมาตรฐาน และหากพบผู้ติดเชื้อ กรมควบคุมโรคจะใช้เป็นข้อมูลในการติดตามผู้สัมผัสเพื่อนําเข้าสู่ระบบการเฝ้าระวัง ป้องกัน ควบคุมโรคต่อไป
******************************6 มิถุนายน 2563
รัฐบาลไทย-ข่าวทำเนียบรัฐบาล-ก.แรงงาน สร้างความมั่นคงแรงงานนอกระบบ มีอาชีพ มีรายได้ ชุมชนเข้มแข็ง
วันพฤหัสบดีที่ 1 มิถุนายน 2560
ก.แรงงาน สร้างความมั่นคงแรงงานนอกระบบ มีอาชีพ มีรายได้ ชุมชนเข้มแข็ง
“ปลัดแรงงาน” เปิดโครงการสาน – สร้าง – เสริมสุข แรงงานไทย จ.มหาสารคาม สร้างความมั่นคงทางอาชีพ สร้างหลักประกันทางสังคมแก่แรงงานนอกระบบ กลุ่มผู้รับงานไปทําที่บ้าน พร้อมขับเคลื่อนความร่วมมือกับท้องถิ่น สร้างชุมชนให้เข้มแข็ง
หม่อมหลวงปุณฑริก สมิติ ปลัดกระทรวงแรงงาน เป็นประธานเปิดโครงการสาน - สร้าง - เสริมสุข แรงงานไทยจังหวัดมหาสารคาม ณ องค์การบริหารส่วนตําบลศรีสุข อําเภอกันทรวิชัย จังหวัดมหาสารคาม โดยกล่าวว่า ขอชื่นชมกลุ่มอาชีพผู้รับงานไปทําที่บ้าน (กลุ่มเย็บกระเป๋าแฟชั่น) ทั้ง 22 กลุ่ม ซี่งสามารถทํากระเป๋าเพื่อส่งขายช่วยให้มีรายได้เดือนละ 20,000 บาท ในส่วนของกระทรวงแรงงาน จะมีหัวหน้าส่วนราชการภายในจังหวัดคอยเป็นที่ปรึกษาให้ นอกจากนี้ กระทรวงแรงงานมีหน้าที่ในการดูแลคนที่ทํางานในประเทศกว่า 38 ล้านคน ซึ่งเป็นแรงงานในระบบ 11 ล้านคน ที่เหลือ 20 กว่าล้านคน จะทํางานนอกระบบ ซึ่งกระทรวงแรงงานจะดูแลทั้งหมด โดยการพัฒนาฝีมือแรงงานให้ ส่งเสริมการมีงานทํา การฝึกอบรมอาชีพ และการคุ้มครองและสร้างหลักประกันความมั่นคงทางสังคม โอกาสนี้ปลัดกระทรวงแรงงาน ยังได้มอบทุนให้แก่กลุ่มผู้รับงานไปทําที่บ้านจํานวน 6 กลุ่มด้วย
ปลัดกระทรวงแรงงาน กล่าวต่อว่า กระทรวงแรงงาน ได้จัดทําแผนยุทธศาสตร์การบริหารจัดการแรงงานนอกระบบ เพื่อเป็นเครื่องมือที่จะทําให้การพัฒนาคุณภาพชีวิตแรงงานนอกระบบมีความชัดเจนขึ้น ทั้งในเรื่องการคุ้มครอง การส่งเสริมและพัฒนา โดยการประสานความร่วมมือระหว่างหน่วยงานที่เกี่ยวข้องเพื่อขับเคลื่อนยุทธศาสตร์ใน 3 เรื่องหลัก ได้แก่ การสร้างหลักประกันความมั่นคงทางสังคม การเสริมสร้างองค์ความรู้เพื่อขยายโอกาสการมีงานทํา และการพัฒนาสมรรถนะการบริหารจัดการ ขณะนี้อยู่ในช่วงการจัดทําแผนยุทธศาสตร์การบริหารจัดการแรงงานนอกระบบ ฉบับที่ 2 พ.ศ.2560 – 2564
​“การจัดกิจกรรมส่งเสริมเพื่อพัฒนาแรงงานนอกระบบให้เข้มแข็ง จึงเป็นประโยชน์อย่างมากต่อกลุ่มผู้รับงานไปทําที่บ้านทั้ง 22 กลุ่มเป้าหมาย ที่จะได้รับการพัฒนาทักษะฝีมือด้านการออกแบบผลิตภัณฑ์นําไปสู่การลดต้นทุนการผลิต เป็นการเพิ่มรายได้ให้แก่สมาชิกในกลุ่มต่อไปในอนาคตอีกด้วย” ปลัดกระทรวงแรงงาน กล่าว
------------------------------------------------
กองเผยแพร่และประชาสัมพันธ์/ชนินทร เพ็ชรทับ – ข่าว/ปริยรณ พรหมสาขา ณ สกลนคร – ภาพ/
1 มิถุนายน 2560
รัฐบาลไทย-ข่าวทำเนียบรัฐบาล-พม. เร่งเยียวยาจิตใจเด็กหญิงวัย 8 ขวบ ถูกพ่อแท้ๆ ล่วงละเมิดทางเพศและข่มขู่ ที่ จ.ชุมพร พร้อมเร่งช่วยเหลือผู้ด้อยโอกาสและประสบปัญหาทางสังคม ที่ จ.สระบุรี และมหาสารคาม
วันอังคารที่ 17 เมษายน 2561
พม. เร่งเยียวยาจิตใจเด็กหญิงวัย 8 ขวบ ถูกพ่อแท้ๆ ล่วงละเมิดทางเพศและข่มขู่ ที่ จ.ชุมพร พร้อมเร่งช่วยเหลือผู้ด้อยโอกาสและประสบปัญหาทางสังคม ที่ จ.สระบุรี และมหาสารคาม
พม. เร่งเยียวยาจิตใจเด็กหญิงวัย 8 ขวบ ถูกพ่อแท้ๆ ล่วงละเมิดทางเพศและข่มขู่ ที่ จ.ชุมพร พร้อมเร่งช่วยเหลือผู้ด้อยโอกาสและประสบปัญหาทางสังคม ที่ จ.สระบุรี และมหาสารคาม
วันนี้ (17 เม.ย. 61) เวลา 08.30 น.นายอภิชาติ อภิชาตบุตร หัวหน้าผู้ตรวจกระทรวงการพัฒนาสังคมและความมั่นคงของมนุษย์เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่59/2561 เพื่อรับทราบปัญหาทางสังคมที่เกิดขึ้นในแต่ละวัน และร่วมหาแนวทาง การป้องกันและแก้ไขปัญหา โดยมีผู้บริหารและผู้แทนจากหน่วยงานในกระทรวง ร่วมการประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
จากกรณีเด็กหญิงวัย 8 ขวบ ถูกพ่อแท้ๆวัย 31 ปี ที่มีอาการติดยาเสพ ล่วงละเมิดทางเพศหลายครั้ง จนเด็กหญิงมีอาการหวาดผวาตลอดเวลา และยังข่มขู่ห้ามบอกใคร ที่จังหวัดชุมพร นั้น ได้กําชับให้พัฒนาสังคมและความมั่นคงของมนุษย์จังหวัดชุมพร (พมจ.ชุมพร) พร้อมทีม One Home เร่งลงพื้นที่เพื่อตรวจสอบข้อเท็จจริง เพื่อให้การช่วยเหลือ ในเบื้องต้นตามภารกิจด้านเด็กของกระทรวง พม. พร้อมเร่งเยียวยาฟื้นฟูสภาพจิตใจเด็กหญิงโดยด่วน เพื่อให้เด็กมีสภาพจิตใจที่เข้มแข็งขึ้น และสามารถใช้ชีวิตในสังคมได้อย่างปกติสุขโดยเร็วที่สุด และดูแลคุ้มครองสวัสดิภาพ ตามพระราชบัญญัติคุ้มครองเด็ก พ.ศ. 2546 ต่อไป
และกรณีหญิงชราวัย 69 ปี อาศัยอยู่กับลูกชายที่ป่วยพิการทางสมอง มักทะเลาะเบาะแว้งกันเป็นประจํา จนเกิดอาการเครียดและน้อยใจลูกชาย ใช้อาวุธปืนยิงตัวเองเสียชีวิต ที่จังหวัดสระบุรี นั้น ได้กําชับให้พัฒนาสังคมและความมั่นคงของมนุษย์จังหวัดสระบุรี (พมจ.สระบุรี) พร้อมทีม One Home เร่งลงพื้นที่เพื่อตรวจสอบข้อเท็จจริง เพื่อให้การช่วยเหลือในเบื้องต้นตามภารกิจด้านคนพิการของกระทรวง พม. พร้อมเร่งติดตามหาญาติเพื่อรับตัวไปดูแล ทั้งนี้ หากตรวจสอบไม่พบญาติหรือไม่พร้อมดูแล ทางกระทรวง พม. มีศูนย์บริการคนพิการจังหวัดสระบุรี พร้อมดูแล และคุ้มครองสวัสดิภาพต่อไป
อีกกรณีเกิดเหตุพายุฤดูร้อนพัดถล่มอย่างหนัก มีบ้านเรือนประชาชนพังเสียหายกว่า 50 หลัง และมีผู้เสียชีวิต จํานวน 1 ราย ที่จังหวัดมหาสารคาม นั้น ได้กําชับให้พัฒนาสังคมและความมั่นคงของมนุษย์จังหวัดมหาสารคาม (พมจ.มหาสารคาม) พร้อมทีม One Home เร่งลงพื้นที่ให้ความช่วยเหลือบรรเทาความเดือดร้อนของประชาชนโดยด่วน ตามภารกิจของกระทรวง พม. โดยเฉพาะกุลุ่มเป้าหมายของกระทรวงฯ ได้แก่ เด็ก คนพิการ ผู้สูงอายุ และผู้ด้อยโอกาส ทั้งนี้ หากประชาชนที่ประสบปัญหา และต้องการขอความช่วยเหลือ สามารถโทรแจ้งศูนย์ช่วยเหลือสังคม สายด่วน 1300 ตลอด 24 ชั่วโมง ซึ่งทางกระทรวง พม. พร้อมให้ความช่วยเหลืออย่างเต็มที่ตามภารกิจ
สําหรับการติดตามความช่วยเหลือผู้ด้อยโอกาสและประสบปัญหาทางสังคมตามภารกิจกระทรวง พม. มีดังนี้ กรณีชายชราวัย 81 ปี ถูกลูกทอดทิ้งไว้ที่วัดนาน 3 ปี ที่จังหวัดสมุทรปราการ นั้น ทางทีม One Home ได้ลงพื้นที่ตรวจสอบข้อเท็จจริง และให้การช่วยเหลือในเบื้องต้น พร้อมมอบเครื่องอุปโภคบริโภค ทั้งนี้ ได้ดําเนินการติดต่อให้ญาติมารับกลับภูมิลําเนาเพื่อไปดูแลเรียบร้อยแล้ว
รัฐบาลไทย-ข่าวทำเนียบรัฐบาล-“สุริยะ” อัดฉีดสินเชื่อ 3,000 ล้านบาท เพิ่มขีดความสามารถ SMEs
วันศุกร์ที่ 25 ตุลาคม 2562
“สุริยะ” อัดฉีดสินเชื่อ 3,000 ล้านบาท เพิ่มขีดความสามารถ SMEs
“สุริยะ” อัดฉีดสินเชื่อ 3,000 ล้านบาท เพิ่มขีดความสามารถ SMEs
กระทรวงอุตสาหกรรม อัดฉีดสินเชื่อกองทุนเอสเอ็มอีตามแนวประชารัฐ เพื่อเสริมสภาพคล่องแก่เอสเอ็มอีกลุ่มเป้าหมายสาขาธุรกิจเกษตรอุตสาหกรรม (Agro Industry) อุตสาหกรรมเชิงสร้างสรรค์ (Creative Industry) และธุรกิจที่ใช้เทคโนโลยีดิจิทัล (Digital Technology) วงเงินรวม 3,000 ล้านบาท อัตราดอกเบี้ยร้อยละ 1 วงเงินกู้สูงสุด 3 ล้านบาทต่อราย ระยะเวลากู้สูงสุดไม่เกิน 7 ปี
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า ด้วยสภาวะสงครามการค้าโลกในปัจจุบันส่งผลกระทบต่อเศรษฐกิจของประเทศ ทําให้ GDP ในปีนี้มีแนวโน้มของการเติบโตที่ลดลง โดยเฉพาะเอสเอ็มอีจํานวนมาก ต่างประสบปัญหาในด้านการค้า การลงทุน ไม่สามารถเข้าถึงแหล่งทุน และไม่สามารถปรับตัวให้อยู่รอดต่อการเปลี่ยนแปลงของเทคโนโลยีสมัยใหม่ได้ กระทรวงอุตสาหกรรม ซึ่งมีภารกิจในการพัฒนาขีดความสามารถของเอสเอ็มอี ได้เตรียมอัดฉีดสินเชื่อกองทุนเอสเอ็มอีตามแนวประชารัฐ เพื่อเป็นเงินลงทุนและเสริมสภาพคล่องแก่เอสเอ็มอี โดยเฉพาะกลุ่มเป้าหมายในสาขาธุรกิจเกษตรอุตสาหกรรม (Agro Industry) ทั้งที่เป็นอาหาร และที่ไม่ใช่อาหาร สาขาอุตสาหกรรมเชิงสร้างสรรค์ (Creative Industry) และธุรกิจอื่น ๆ ที่จะใช้เทคโนโลยีดิจิทัลในการปรับปรุงกิจการให้มีประสิทธิภาพเพิ่มขึ้น (Digital Transformation) ในวงเงินรวม 3,000 ล้านบาท อัตราดอกเบี้ย 1% วงเงินกู้สูงสุด 3 ล้านบาทต่อราย ระยะเวลากู้สูงสุดไม่เกิน 7 ปี สามารถใช้เป็นเงินทุนหมุนเวียนได้ไม่เกินร้อยละ 50 ของวงเงินอนุมัติ แต่ไม่เกิน 1.5 ล้านบาท โดยได้นําเสนอต่อคณะกรรมการบริหารกองทุนพัฒนาเอสเอ็มอีตามแนวประชารัฐ ซึ่งมีปลัดกระทรวงอุตสาหกรรมเป็นประธานเพื่ออนุมัติ เมื่อวันอังคารที่ 22 ตุลาคม 2562 นอกจากนี้ กองทุนพัฒนาเอสเอ็มอี ฯ ยังได้เตรียมเสนอชุดโครงการส่งเสริมพัฒนาเอสเอ็มอี จํานวน 750 ล้านบาท ควบคู่กับการปล่อยสินเชื่อ เพื่อเพิ่มศักยภาพการดําเนินธุรกิจของเอสเอ็มอี ให้มีประสิทธิภาพทั้งด้านการบริหารการผลิต การเงิน และการตลาด
“ที่ผ่านมาตั้งแต่ปี 2560 กองทุนพัฒนาเอสเอ็มอีตามแนวประชารัฐ ได้อนุมัติสินเชื่อแก่เอสเอ็มอีกลุ่มเป้าหมายทั่วประเทศไปแล้ว 10,567 ราย เป็นจํานวนเงิน 16,127 ล้านบาท ปัจจุบันยังเหลือวงเงินสินเชื่อที่จะปล่อยสินเชื่ออีก 3,000 ล้านบาท ซึ่งได้มีการออกแบบแพ็คเกจใหม่ที่ตอบโจทย์นโยบายรัฐบาลในการพัฒนาเศรษฐกิจฐานราก เศรษฐกิจเชิงสร้างสรรค์ และเศรษฐกิจดิจิทัล” นายสุริยะ กล่าว
สําหรับแพ็คเกจสินเชื่อวงเงิน 3,000 ล้านบาท เป็นหนึ่งในนโยบายเร่งด่วนของกระทรวงฯ ที่ทางกองทุนพัฒนาเอสเอ็มอีตามแนวประชารัฐ ได้ปรับปรุงกระบวนการคัดกรอง วิเคราะห์ และอนุมัติสินเชื่อให้มีความสะดวกรวดเร็ว และติดตามผลลัพธ์จากการปล่อยสินเชื่อ โดยเปิดโอกาสให้ผู้ประกอบการเอสเอ็มอีที่เป็นนิติบุคคลสมัครขอสินเชื่อดังกล่าวผ่านเว็บไซต์www.smerescuecenter.comได้ตั้งแต่วันที่ 1 ธันวาคม 2562 เป็นต้นไป คาดว่าสินเชื่อตัวใหม่นี้ จะสร้างมูลค่าเพิ่มทางเศรษฐกิจให้กับประเทศได้ไม่น้อยกว่าหมื่นล้านบาท” รัฐมนตรีว่าการกระทรวงอุตสาหกรรม กล่าวปิดท้าย#กระทรวงอุตสาหกรรม#รัฐมนตรีว่าการกระทรวงอุตสาหกรรม#รัฐมนตรีสุริยะ#กองทุนเอสเอ็มอีตามแนวประชารัฐ
รัฐบาลไทย-ข่าวทำเนียบรัฐบาล-เลขาธิการ ป.ป.ส.ชี้แจง กรณีการซื้อขายยาเสพติดออนไลน์ เป็นความผิดตาม พ.ร.บ.ยาเสพติดให้โทษ พ.ศ. 2522 หากมีการซื้อขายตามที่โพสต์ จะมีความผิดทั้งผู้โพสต์และผู้ซื้อ
วันเสาร์ที่ 4 พฤศจิกายน 2560
เลขาธิการ ป.ป.ส.ชี้แจง กรณีการซื้อขายยาเสพติดออนไลน์ เป็นความผิดตาม พ.ร.บ.ยาเสพติดให้โทษ พ.ศ. 2522 หากมีการซื้อขายตามที่โพสต์ จะมีความผิดทั้งผู้โพสต์และผู้ซื้อ
เลขาธิการ ป.ป.ส.ชี้แจงกรณี เพจ Drama-addict เปิดโปงการขายยาเสพติดออนไลน์ในทวิตเตอร์ ระบุการโพสต์รูป-ข้อความขายยาเสพติดเป็นความผิดตาม พ.ร.บ.ยาเสพติดให้โทษ พ.ศ.2522 ชี้หากมีการซื้อขายยาเสพติดตามที่โพสต์ จะมีความผิดทั้งผู้โพสต์และผู้ซื้อ
วันที่ 3 พ.ย.60 นายศิรินทร์ยา สิทธิชัย เลขาธิการคณะกรรมการป้องกันและปราบปรามยาเสพติด(เลขาธิการ ป.ป.ส.) สํานักงานคณะกรรมการป้องกันและปราบปรามยาเสพติด (สํานักงาน ป.ป.ส.) กระทรวงยุติธรรม ชี้แจง ตามที่ผู้สื่อข่าวนําเสนอข่าว กรณีเพจ Drama-addict เปิดโปงการขายยาเสพติดออนไลน์ในทวิตเตอร์ที่ใช้แฮชแท็ก #ไฮ ในการนัดรวมตัวของผู้เสพไอซ์ และใช้ในการซื้อขายยาเสพติดกันอย่างเปิดเผยโดยไม่เกรงกลัวต่อกฎหมาย ทําให้เป็นกระแสวิพากษ์วิจารณ์และเรียกร้องให้หน่วยงานที่เกี่ยวข้องปฏิบัติหน้าที่ทําการตรวจสอบและจัดการตามกฎหมายโดยเร็วที่สุด นั้น
สํานักงาน ป.ป.ส. ขอชี้แจงว่า การโพสต์รูปและข้อความในลักษณะนี้เป็นความผิดฐาน “โฆษณา” ยาเสพติดให้โทษ ตามพระราชบัญญัติยาเสพติดให้โทษ พ.ศ. 2522 มาตรา 48 กําหนดห้ามมิให้ผู้ใดโฆษณายาเสพติดให้โทษ โดยคําว่า “โฆษณา” นั้น หมายความถึง การกระทําไม่ว่าด้วยวิธีใด ๆ ให้ประชาชนเห็นหรือทราบข้อความ เพื่อประโยชน์ในทางการค้า ซึ่งผู้โพสต์ภาพหรือข้อความที่ฝ่าฝืนบทบัญญัติดังกล่าว จะมีความผิดและมีโทษจําคุกไม่เกิน 2 ปี หรือปรับตั้งแต่ 20,0000 – 200,000 บาท หรือทั้งจําทั้งปรับ และหากยังคงฝ่าฝืนโฆษณาขายยาเสพติดให้โทษอย่างต่อเนื่อง จะต้องรับโทษปรับอีกวันละไม่เกิน 5,000 บาท ตลอดระยะเวลาที่ยังฝ่าฝืน นอกจากนี้ หากมีการซื้อขายยาเสพติดเกิดขึ้นตามที่โพสต์ ผู้โพสต์จะมีความผิดฐาน “จําหน่ายยาเสพติดให้โทษ” ส่วนผู้ซื้อ จะมีความผิดฐาน “ครอบครองยาเสพติดให้โทษ” และหากส่งไปยังผู้ซื้อในต่างประเทศก็จะมีความผิดฐาน “ส่งออกยาเสพติดให้โทษ”
สํานักงาน ป.ป.ส. ได้จัดชุดปฏิบัติการเพื่อเฝ้าระวังการขายยาเสพติดออนไลน์ และได้ดําเนินการสืบสวน สอบสวน ตรวจสอบชื่อและที่อยู่ของเจ้าของเว็บไซต์หรือตัวผู้โพสต์ภาพหรือข้อความ เพื่อติดตาม จับกุมมาดําเนินคดี รวมถึงการสืบสวนหาข่าวจากผู้ที่เกี่ยวข้องกับยาเสพติด โดยที่ผ่านมา (เดือนมิถุนายน - กันยายน 2560) สืบพบการซื้อขายยาเสพติดออนไลน์ จํานวน 58 บัญชีผู้ใช้งาน และได้ติดตามความเคลื่อนไหวและส่งเจ้าหน้าที่แฝงตัวเข้าติดต่อเพื่อทําการล่อซื้อและจับกุม ขณะเดียวกัน สํานักงาน ป.ป.ส. ได้ประชาสัมพันธ์ชี้แจงประชาชนให้รับรู้ถึงการกระทําดังกล่าว ถือเป็นการ “โฆษณายาเสพติดให้โทษ” มีความผิดตามกฎหมาย และเตือนให้รับรู้ว่าการฉีดไอซ์เข้าเส้นเลือดโดยตรงนั้นเป็นอันตรายถึงชีวิต และเสี่ยงต่อการติดเชื้อและโรคต่าง ๆ
-------------------------
รัฐบาลไทย-ข่าวทำเนียบรัฐบาล-การประชุมคณะกรรมการส่งเสริมการดำเนินงานการพัฒนาประสิทธิภาพองค์กร กลุ่มที่ 2 ครั้งที่1/2561
วันศุกร์ที่ 16 กุมภาพันธ์ 2561
การประชุมคณะกรรมการส่งเสริมการดําเนินงานการพัฒนาประสิทธิภาพองค์กร กลุ่มที่ 2 ครั้งที่1/2561
การประชุมคณะกรรมการส่งเสริมการดําเนินงานการพัฒนาประสิทธิภาพองค์กร กลุ่มที่ 2 ครั้งที่1/2561 ห้องประชุมสํานักงานอุตสาหกรรมจังหวัดปทุมธานี
วันนี้ 16 กุมภาพันธ์ 2561 นายจุลพงษ์ ทวีศรี ผู้ตรวจราชการกระทรวงอุตสาหกรรม ให้เกียรติเป็นประธานการประชุมคณะกรรมการส่งเสริมการดําเนินงานการพัฒนาประสิทธิภาพองค์กร กลุ่มที่ 2 ครั้งที่1/2561 ณ ห้องประชุมอุตสาหกรรมจังหวัดปทุมธานี โดยมีอุตสาหกรรมจังหวัด 11 จังหวัดในพื้นที่รับผิดชอบ ประกอบด้วยปทุมธานี นครปฐม นนทบุรี สมุทรปราการ ราชบุรี กาญจนบุรี สุพรรณบุรี นครสวรรค์ กําแพงเพชร พิจิตร อุทัยธานี และเจ้าหน้าที่ที่เกี่ยวข้องเข้าร่วมประชุมหารือเรื่องมาตรการขับเคลื่อนพิเศษ SME สู่ยุค 4.0 การดําเนินโครงการ Local Economy และข้อมูลโรงงานอุตสาหกรรมร้องเรียนซ้ําซาก เพื่อกําหนดแนวทางการดําเนินงานของกลุ่มในการส่งเสริม กํากับดูแลโรงงานให้มีประสิทธิภาพต่อไป
รัฐบาลไทย-ข่าวทำเนียบรัฐบาล-กระทรวงเกษตรฯ เตรียมจัดใหญ่ งาน “ของดีจากชายแดนใต้ ครั้งที่ 11”
วันพุธที่ 22 สิงหาคม 2561
กระทรวงเกษตรฯ เตรียมจัดใหญ่ งาน “ของดีจากชายแดนใต้ ครั้งที่ 11”
กระทรวงเกษตรฯ เตรียมจัดใหญ่ งาน “ของดีจากชายแดนใต้ ครั้งที่ 11” ระหว่างวันที่ 1 - 10 ก.ย. นี้ ณ บริเวณตลาด อ.ต.ก. (พหลโยธิน) กรุงเทพฯ ตั้งเป้าส่งเสริม สนับสนุน และพัฒนาอาชีพเกษตรจาก 4 จังหวัดชายแดนภาคใต้ จําหน่ายสินค้าคุณภาพ
นางสาวจูอะดี พงศ์มณีรัตน์ หัวหน้าผู้ตรวจราชการกระทรวงเกษตรและสหกรณ์ กล่าวภายหลังแถลงข่าวการจัดงานของดีชายแดนใต้ ครั้งที่ 11 ว่า “งานของดีจากชายแดนใต้เป็นกิจกรรมภายใต้แผนงานบูรณาการขับเคลื่อนการแก้ไขปัญหาจังหวัดชายแดนภาคใต้ โครงการส่งเสริมอาชีพด้านการเกษตรในจังหวัดชายแดนภาคใต้ ของกระทรวงเกษตรและสหกรณ์ จัดกิจกรรมส่งเสริมการตลาดให้กับสินค้าและผลผลิตจากชายแดนใต้เป็นรูปธรรม โดยกระทรวงเกษตรและสหกรณ์ได้จัดกิจกรรมส่งเสริมการจําหน่ายในชื่องาน “ของดีจากชายแดนใต้” ตั้งแต่ปี 2551 เป็นต้นมา โดยมีวัตถุประสงค์เพื่อเผยแพร่ผลงานการพัฒนาอาชีพการเกษตร ส่งเสริมการพัฒนาสินค้าเกษตร และผลิตภัณฑ์ระดับชุมชนให้เป็นที่ยอมรับของผู้บริโภคและประชาชนทั่วไป อีกทั้งภาครัฐ ภาคเอกชน จะได้มีส่วนช่วยสนับสนุนสินค้าชายแดนใต้ และสร้างรายได้แก่ประชาชนในพื้นที่
ตลอดระยะเวลาการจัดกิจกรรมดังกล่าว กระทรวงเกษตรฯ ได้รับความร่วมมือจากทุกภาคส่วน ทั้งหน่วยงานในสังกัดกระทรวงเกษตรฯ และหน่วยงานที่เกี่ยวข้อง โดยเฉพาะเกษตรกร ประชาชน และเจ้าหน้าที่หน่วยงานในพื้นที่ 4 จังหวัดชายแดนใต้ คือ จังหวัดปัตตานี จังหวัดยะลา จังหวัดนราธิวาส และจังหวัดสงขลา โดยการจัดงานปีที่ผ่านมา (ครั้งที่ 10) กระทรวงเกษตรฯ มอบหมายให้องค์การตลาดเพื่อเกษตรกร (อ.ต.ก.) เป็นเจ้าภาพหลัก ในการดําเนินการจัดงาน ซึ่งมีการจําหน่ายสินค้ารวม 10 วัน เป็นมูลค่า 13.188 ล้านบาท สร้างรายได้และสร้างความพึงพอใจให้กับผู้จําหน่ายและผู้บริโภคเป็นอย่างมาก
ด้านนายกมลวิศว์ แก้วแฝก ผู้อํานวยการองค์การตลาดเพื่อเกษตรกร กล่าวเพิ่มเติมว่า สําหรับการจัดงาน ของดีจากชายแดนใต้ ครั้งที่ 11 นี้ มีพื้นที่การจัดงานกว่า 3,000 ตารางเมตร คัดสรรสินค้าจากภูมิปัญญาท้องถิ่นมาจําหน่าย อาทิ ผลไม้ตามฤดูกาล พืชผักพื้นบ้าน สินค้าแปรรูป ของฝาก ของที่ระลึก อาหารปรุงสําเร็จ อาหารพื้นเมืองภาคใต้ (โรตี ชาซัก ข้าวยํา นํ้าบูดู ข้าวมันไก่เบตง) และกิจกรรมสาธิต/ฝึกอาชีพ จากวิทยากรที่มีความรู้ความสามารถ การแสดงศิลปวัฒนธรรม การแสดงดนตรีร่วมสมัย และจัดแสดงนิทรรศการการพัฒนาพื้นที่ 4 จังหวัดชายแดนใต้ กิจกรรม “ของดีจากชายแดนใต้ ครั้งที่ 11” จัดขึ้นระหว่างวันที่ 1 - 10 กันยายน 2561 ณ บริเวณตลาด อ.ต.ก. จตุจักร กรุงเทพมหานคร ผู้ที่สนใจสามารถติดตามข่าวสารกิจกรรมเพิ่มเติมได้ที่ www.mof.or.th www.ortorkor.com
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai